ଗାଲୁଆ
ଉପକ୍ରମ
ଏହା  ଏକ  ଅତିକଷ୍ଦାୟୀ  ଭୂତାଣୁଜନିତ  ରୋଗ,  ବୟସ   ନିର୍ବିଶେଷରେ  ସମସ୍ତଙ୍କୁ  ହେଉଥିଲେ  ମଧ୍ୟ  ଶିଶୁମାନଙ୍କୁ   ଅଧିକପରିମାଣରେ  ଆକ୍ରାନ୍ତ  କରେ ।
ଏହା ଏକ  ସାଂଘାତିକଭାବର  ଭଡା   ରୋଗ ।
ଜ୍ଵର  ସହିତ  ଗାଲର  କାନମୂଳକୁ   ଲାଗିଥିବା  ପରୋଟିଡ  ଗ୍ଲାଣ୍ଡର  ପ୍ରଦାହରୁ  ରୋଗୀ  ପାଟି  ଖୋଲିପାରେ   ନାହିଁ, ଖାଇବା  ପିଇବାରେ   ବହୁତ  କଷ୍ଟ   ଅନୁଭବ   କରେ,  କଥା  କହିପାରେନା  ଏବଂ  ଅଚିକିତ୍ସା  ଓ  କୁଚିକିତ୍ସା   ଫଳରୁ   ଅନେକ  ସମୟରେ  ଏହା  ପାଚିଥାଏ ।
ତାହା  ପରର  ଅବସ୍ଥା  ସାଧାରଣଭାବରେ   ଅନୁମାନ  କରାଯାଇପାରେ ।
ପ୍ରଥମରୁ   ଏହାର  ଚିକିତ୍ସା  ହୋମିଓପାଥିରେ  କଲେ  ୩/୪ ଦିନ  ଭିତରେ   ସମ୍ପୂର୍ଣ୍ଣ   ଆରୋଗ୍ୟ   ଲାଭ  କରାଯାଇଥାଏ ।
ଲକ୍ଷଣ
କିଛି  ନାହିଁ  ହଠାତ୍  ପ୍ରବଳ  ଜ୍ଵର  ସହିତ  ଅସ୍ଥିରତା  ଓ ଘାନା  ଘାନା  ପାଣି  ପିଇବାର  ଇଚ୍ଛା  ଥିଲେ  ଏକୋନାଇଟ – ୨୦୦ ତିନି  ଚାରି  ଘଣ୍ଟାରେ  ଥରେ  ଲେଖାଏଁ  ଦିଅନ୍ତୁ ;  ନଚେତ୍  ପ୍ରବଳ  ଜ୍ଵର  ସାଙ୍ଗକୁ  ଯଦି  କାନମୂଳ  ଲାଲ୍  ହୋଇ  ଧପଧପ୍  କରୁଥାଏ  ଓ  ସାଂଘାତିକ  ମୁଣ୍ଡବ୍ୟଥା  ହୁଏ  ବେଲାଡୋନା   ଦିଅନ୍ତୁ ।
ଯଦି  ଡାହାଣପଟ   ଆକ୍ରାନ୍ତ   ହୋଇଥାଏ  ତାହାହେଲେ  ତ  କଥା  ନାହିଁ ।
ଜ୍ଵର  ସହିତ  ଶର୍ଦ୍ଦି, ଦେହହାତ  ଘୋଳାବିନ୍ଧା   ସହିତ  ବ୍ୟସ୍ତତା  ଥିବ, ବାମପଟ  ଗାଲ  ଆକ୍ରାନ୍ତ   ହୋଇଥିବ,  ତାହାହେଲେ  ରସଟକ୍ସ  ଦେବା  ଭଲ ।
ଏଥିରେ  ଜ୍ଵର, ପୂର୍ବ  ଦୁଇଟି  ଘଟନା  ଭଳି  ହଠାତ୍  ଆସେ  ନାହିଁ  ବା  ଏତେ  ସାଂଘାତିକ  ଭାବରେ  ଆକ୍ରମଣ  କରେ  ନାହିଁ ।
ଧୀରେ  ଧୀରେ  ରୋଗର  ବୃଦ୍ଧି  ଘଟିଥାଏ ।
ଯଦି  ମିଳିମିଳା   ପରେ  ଏହା  ଆରମ୍ଭ  ହୋଇଥାଏ  ତାହାହେଲେ  ପଲସେଟିଲା  ବିଶେଷ  କାର୍ଯ୍ୟକାରୀ ।
ଏହାର ସ୍ଵାଭାବିକ  ଲକ୍ଷଣ  ହେଲା,  ବ୍ୟଥା  ସହିତ  ଶୀତ  ଶୀତ  ଭାବ   ଅଥଚ  ଖୋଲା  ପବନର   ଆବଶ୍ୟକତା ; ଜ୍ଵର  ଓ  ବ୍ୟଥା  ପାଇଁ   ପାଟି  ଶୁଖି  ଅଠା   ଅଠା  ହୋଇଯାଉଥିଲେ  ମଧ୍ୟ  ଜଳତୃଷ୍ଣା   ଜମାରୁ  ନ ଥାଏ ।
ସମ୍ପୂର୍ଣ୍ଣ  ଏକ  ବିପରୀତ  ଅବସ୍ଥା   ମଧ୍ୟ  ଦେଖାଯାଏ ।
ପାଟିରୁ   ବହୁତ  ଲାଳ  ବାହାରୁଥିବ   ଅଥଚ  ଘନଘନ   ପାଣି   ପିଇବାକୁ   ଇଚ୍ଛା   କରୁଥିବ ; ଅବିରତ   ଝାଳ   ବୋହୁଥିଲେ  ମଧ୍ୟ  ଜ୍ଵରର  ଉପଶମ ହେଉ ନ ଥିବ,  ପାଟିରୁ  ରକ୍ତମିଶା   ଲାଳ  ବୋହୁଥିବ, ବ୍ୟଥା  ଓ  ଜ୍ଵର  କଷ୍ଟ  ସବୁ  ରାତିରେ  ବଢୁଥିବ,  ତାହାହେଲେ   ମର୍କୁରିୟାସ  ସଲ୍ୟୁବିଲିସ  ଦେବା  ଦରକାର ।
ଏହି  ମର୍କରି   ପରିବାରର   ଆଉ  ଗୋଟିଏ  ଦୁଇଟି   ଔଷଧ  ରହିଛି, ମର୍କପ୍ରୋଟୋ  ଆୟୋଡ  ଓ  ମର୍କବିନ୍  ଆୟୋଡ ।
ଏ  ଦୁଇଟି   ଔଷଧର   ବ୍ୟବହାର   ଗତାନୁଗତିକ  ଚିକିତ୍ସାପରେ   ଯେତେବେଳେ   ଦେଖାଯାଏ   ଯେ  ଗାଲୁଆର  ସମସ୍ତ  ଲକ୍ଷଣ,   ଉପସର୍ଗ  କମିଯାଇଥିଲେ  ମଧ୍ୟ  ଫୁଲା  ସେଇଭଳି   ଥାଏ,  ସେହି  କ୍ଷେତ୍ରରେ   ହିଁ ଖୁବ୍  ସୁଫଳ  ଦେଇଥାଏ  ଫୁଲା  କମାଇବା  ପାଇଁ ।
ଡାହାଣପଟ  ଗାଲର  ଫୁଲା  ପାଇଁ  ମର୍କପ୍ରୋଟୋ  ଆୟୋଡ  ଦେବେ  ଓ  ବାମପଟ  ପାଇଁ  ମର୍କବିନ୍ ଆୟୋଡ   ବ୍ୟବହାର  କରିବେ ।
କ୍ଷେତ୍ରବିଶେଷରେ  ଦେଖିବେ  ଏଭଳି  ପାରମ୍ପରିକ  ଚିକିତ୍ସାପରେ  ଜ୍ଵର,  ବ୍ୟଥା  ଇତ୍ୟାଦି  କମିଗଲେ   ମଧ୍ୟ  ଉଭୟପଟ   ଗାଲର   କାନମୂଳ   ଫୁଲି   ରହିଛି,  ପାତିରୁ  ଛେପ   ବେଶି  ବାହାରିବା   ସହିତ  ସମସ୍ତ  ଶରୀରରୁ   ଅତିଶୟ   ଝାଳ   ମଧ୍ୟ  ବାହାରୁଛି,  ତାହାହେଲେ   ପାଇଲୋ  କାର୍ପସ – ୬ ଦୋନକୁ  ୩ ଥର  ହିସାବରେ  ଖାଇବାକୁ  ଦେଲେ  ଫୁଲା  ଆଦି  କମିଯାଇ  ରୋଗୀ  ସ୍ବାଭାବୟକ  ସ୍ୱାସ୍ଥ୍ୟ  ଫେରି   ପାଆନ୍ତି ।
ଦେଖିବେ, କୌଣସି  ଅବସ୍ଥାରେ  ଯଦି  ଉପସର୍ଗ   ସବୁ  ନ କମି  ଧୀରେ  ଧୀରେ   ରୋଗୀର   ଅବସ୍ଥା  ଖରାପ  ଆଡକୁ   ଯାଉଛି  ସମସ୍ତ  ସ୍ଵାଭାବିକ  ଉପଯୋଗୀ  ଔଷଧର  ବ୍ୟବହାର  ପରେ  ମଧ୍ୟ,  ପାରୋଟିଡିନମ୍ – ୨୦୦  ମଝିରେ ମଝିରେ   ପାନେ  ଲେଖାଏଁ   ଦେଇ  ସ୍ଵାଭାବିକ  ନିର୍ଦ୍ଧିଷ୍ଟ  ଔଷଧକୁ  ଚାଲୁ  ରଖିବେ ।
ତାହାହେଲେ  ଅଚିରେ  କମ୍ପଲିକେସନ   ସବୁ  ଦୂର  ହୋଇ  ରୋଗୀ  ସୁସ୍ଥ  ହୋଇ  ଉଠିବେ ।
ଏହି  ପାରୋଟିଡିୟମ  ଔଷଧକୁ  ବହୁ  ବ୍ୟାପକ   ଗାଲୁଆ  ରୋଗରେ  ପ୍ରତିଷେଧକ   ଭାବରେ   ମଧ୍ୟ  ବ୍ୟବହାର   କରାଯାଇପାରେ ।
ଏଭଳି  ବ୍ୟବହାରର  ଧାରା  ପାଇଁ  ମିଳିମିଳା, ହାଡଫୁଟି  ଅଧ୍ୟାୟ  ଦ୍ରଷ୍ଟବ୍ୟ ।
ଗାଲୁଆପାଇଁ   ଫାଇଟୋଲାକା  ମଧ୍ୟ  ଏକ  ଫଳପ୍ରଦ   ଔଷଧ ।
ମନେରଖିବେ, ଫାଇଟୋଲାକା  ଯଦି  ଲାଗିବ   ତାହାହେଲେ   ରୋଗୀ  ଗାଲରେ   ସେକ  ସହିପାରିବ ।
