ଧଇଁ
ଉପକ୍ରମ
ଧଇଁ, ଦମା  ବା ଶ୍ଵାସର  କାରଣ  ଶ୍ଵାସନଳୀର  ପ୍ରଦାହଠାରୁ ଆରମ୍ଭକରି  ଏଲାର୍ଜି  ପର୍ଯ୍ୟନ୍ତ   ଯାହା  ବା  ହେଉ; ଶିଶୁ  ହେଉ , ତରୁଣ  ହେଉ  ବା  ବୃଦ୍ଧ  କୁହନ୍ତୁ – କେତେକ  ଲୋକଙ୍କଠାରେ  ଏହା  ନିର୍ଦ୍ଧିଷ୍ଟଭାବରେ  ବର୍ଷାଦିନରେ  ଏକ  ସଙ୍କଟଜନକ  ପରିସ୍ଥିତି  ସୃଷ୍ଟି  କରିଥାଏ ।
ଅବେଳରେ  ହଠାତ୍  ଏହା  ଆରମ୍ଭ  ହୋଇ  ରୋଗୀ  ତଥା  ତାଙ୍କ  ପରିବାରକୁ  ଏକ  ବିବ୍ରତ  ଅବସ୍ଥାରେ  ପକାଇଥାଏ ।
ସଙ୍ଗେ  ସଙ୍ଗେ  ଏ  କଷ୍ଟ  ଦୂରପାଇଁ  ବ୍ୟବସ୍ଥା  ନ କଲେ  ଖୁବ୍  ଶୀଘ୍ର  ଏହା  ଏକ  ସାଂଘାତିକ  ଅବସ୍ଥାରେ   ପକାଇ  ମରଣାନ୍ତକ  ଯନ୍ତ୍ରଣା   ଆଣିଥାଏ ଓ  ଯଥାଶୀଘ୍ର  ହାସପାତାଳରେ  ଭର୍ତ୍ତିକରିବାର  ଆବଶ୍ୟକତା  ପଡେ ।
ଔଷଧ ସୂଚନା
ତେଣୁ  ନିମ୍ନଲିଖିତ  ଔଷଧମାନଙ୍କରୁ  ଗୋଟିଏ  ଲେଖାଏଁ  ଶିଶି  ଗୁଳି  ଆକାରରେ  ପାଖରେ  ରଖି, ରୋଗୀର  ଅବସ୍ଥାନୁସାରେ, ପ୍ରଦତ୍ତ  ଲକ୍ଷଣ  ଗୁଡିକର  ନିର୍ଦ୍ଦେଶାନୁଯାୟୀ  ଯଦି  ସେଥିରୁ  ଥରକେ  ୪/୫ଟି  ଗୁଳି  ବା  ମୂଳଅର୍କ  (Q) ହୋଇଥିଲେ  ୫/୧୦ ଟୋପା  ସାମାନ୍ୟପାଣିରେ   ମିଶାଇ, ଚାମୁଚିଏକରି  ଘଣ୍ଟାଏ  ଦୁଇଘଣ୍ଟା  ଅନ୍ତରରେ  ବ୍ୟବହାର  କରାଯାଏ  ତାହାହେଲେ  ଯଥାଶୀଘ୍ର  ଏକ  ସଙ୍କଟଜନକ  ମୂହୁର୍ତ୍ତକୁ  ଏଡାଇ  ଦିଆଯାଇ  ପାରିବ ।
ଏଣ୍ଟିମଟାର୍ଟ : ୩୦ – ୨୦୦
ଭୀଷଣ  ଶ୍ଵାସକଷ୍ଟ, ଛାତିରେ   ତରଳ  କଫ  ଯେପରି  ଭର୍ତ୍ତିହୋଇ  ରହିଛି  ଅଥଚ   ବାହାର  କରିବାକୁ  ରୋଗୀର  ଶକ୍ତି  ନାହିଁ , ରୋଗୀ  ଭୀଷଣ  ଅବସନ୍ନ, କପାଳରେ  ଥଣ୍ଡା  ବିନ୍ଦୁ  ବିନ୍ଦୁ  ଝାଳ, ଜିଭରେ  ମଇଳାର  ଆବରଣ  ଅଥଚ  ତା ଭିତରୁ  ଯେପରି  ନାଲିଗଜା   ବାହାରିଛି – ଏପରି  ଦେଖାଯାଉଥିବ ।
ଇପିକାକ : ୬ – ୨୦୦
ଜ୍ଵର  ଛାତିରେ  କଫ  ଜମା  ହେଲାଭଳି   ଜଣା  ଯାଉଥିଲେ  ମଧ୍ୟ  ଯେତେ  କାଶିଲେ  ତାହା  ବାହାରୁ  ନ ଥିବ,   ପ୍ରତି  କାଶ  ସହିତ  ଅଇ  ଉଠାଉଥିବ  ଅଥଚ  ବାନ୍ତି  ହେଉ ନ ଥିବ, ଜିଭ  ପରିଷ୍କାର ।
ଶୋଷ  ଜମାରୁ ନ ଥିବ ।
ଡଲକାମେରା : ୬ – ୨୦୦
ହଠାତ୍  ଗରମ  ଓ  ହଠାତ୍ ବର୍ଷାହୋଇ  ଥଣ୍ଡା – ଏଭଳି  ପରିବର୍ତ୍ତିତ  ପାଗରେ  ପ୍ରଥମେ  ନାକରୁ  ସାମାନ୍ୟ  ପାଣି  ବୋହି,  ବାଉଁଶୀ  ବାଜିଲା  ଭଳି  ନିଶ୍ଵାସ  ଚାଲିବା  ପରେ , ଜ୍ଵର ହୋଇ  ଛାତିରେ  କଫ  ଭର୍ତ୍ତି  ହୋଇଯାଏ, ରାତିରେ  ଝାଳ  ବହେ  ଓ  ତାହା  ଦୁର୍ଗନ୍ଧଯୁକ୍ତ,  ବହୁତ  କାଶିଲେ  ସାମାନ୍ୟ  କଫ  ବାହାରେ, ବେଳେବେଳେ  ପେଟ  କାଟିହୋଇ  ନାଳ  ଝାଡା  ହୁଏ ।
ନେଟ୍ରାମ  ସଲଫ: ୬-୨୦୦
ଧାତୁଗତ  ପ୍ରବଣତାରୁ  ପ୍ରତି  ବର୍ଷାଋତୁରେ  ଏହି  କଷ୍ଟ  ଦେଖାଦିଏ  ଓ  ରୋଗର  କସ  ଭୋର ୪/୫ ଘଣ୍ଟାରେ  ବଢେ ।
ଖୁବ୍  କଷ୍ଟଦାୟକ  କାଶ, ରୋଗୀ  କାଶିଲାବେଳେ  ନିଜ  ଛାତିକୁ  ବିକଳରେ  ଜାବୁଡି  ଧରେ ।
ସବୁଜ  ରଙ୍ଗର  ଅଠାଳିଆ  କଫ, ଏହା  ସହିତ  ଅଧିକାଂଶ  ସମୟରେ  ସକାଳୁଆ  ଅଜୀର୍ଣ୍ଣ  ଝାଡା ।
ଆର୍ସେନିକ  ଏଲବ : ୬-୨୦୦
ଅତ୍ୟନ୍ତ  ବ୍ୟସ୍ତତା, ମହୁର୍ମୁହୁ  ପାଣି  ପିଇବା  ସହିତ  ମୃତ୍ୟୁଭୟ ।
ଦିନ  ଦ୍ଵିପ୍ରହର  ବା  ଅଧାରାତି  ବେଳକୁ  ରୋଗର  ଚରମ  ସମୟ ।
ରୋଗୀ  ହାତକୁ  ଢିରାଦେଇ  ଆଗକୁ  ଝୁଙ୍କି  ବସିଥିବ ।
ମେଡୋରିନାମ: ୨୦୦
ରୋଗୀ  ସର୍ବଦା  ହାମୁଡେଇ  ମୁଣ୍ଡକୁ  ତକିଆରେ  ମାଡି  ପଡି  ରହିଥିବେ ।
କାର୍ବୋଭେଜ : ୬-୨୦୦
ଶ୍ଵାସକଷ୍ଟ  ସହିତ  ଛାତିପୋଡା; ପେଟରେ   ବାୟୁ  ଭର୍ତ୍ତି  ହୋଇ  ଶ୍ଵାସ  କଷ୍ଟ  ସହିତ  ସ୍ଵର  ଭଙ୍ଗ, ସନ୍ଧ୍ୟା  ସମୟରେ  ବୃଦ୍ଧି, ଦମକିଲା  କାଶ  ସହିତ  ଦୁର୍ଗନ୍ଧଯୁକ୍ତ  କଫ, ଖାଲି  ପଙ୍ଖା  ପବନ  ଚାହିଁବ ।
ଏହା  ଦୁର୍ବଳ  ଶରୀର  ବୃଦ୍ଧମାନଙ୍କ  ପାଇଁ  ଏକ  ମହୌଷଧି ।
ବ୍ଲାଟା (Q) :
ମୋଟାସୋଟା  ଲୋକ  ବାରମ୍ବାର  ଏ  କଷ୍ଟ  ଭୋଗୁଥିବେ, କାଶରେ  ପୂଜ ଭଳି  କଫ  ପଡୁଥିବ, ଯେତେ  କାଶିଲେ  ଓ  କଫ  ପଡୁଥିଲେ  ମଧ୍ୟ  ଶ୍ଵାସକଷ୍ଟ  ସେତେ  ବଢୁଥିବ  ବା ଜମା  କମୁ ନ ଥିବ ।
ଏହି  ଔଷଧର  ମୂଳଅର୍କ  (Q) ରୁ  ୫ ଟୋପା  ସାମାନ୍ୟ  ଫୁଟା  ପାଣିରେ  ମିଳାଇ  ୨/୩  ଘଣ୍ଟା  ଅନ୍ତରରେ  ଖାଇଲେ  ଆଶୁଫଳ  ମିଳିଥାଏ ।
ୟୁକାଲିପଟାସ (Q) :
ଜ୍ଵର ସହିତ  ଶ୍ଵାସକଷ୍ଟ  ଓ  ଛାତି  ଧଡ  ଧଡ  ହେଉଥିବ, ଧଳା  ବହଳିଆ  ଦୁର୍ଗନ୍ଧ  କଫ  ବାହାରୁଥିବ ।
ବିଶେଷତଃ  ବୃଦ୍ଧ  ଓ ବୟସ୍କମାନଙ୍କ  କ୍ଷେତ୍ରରେ   ଏହି  କଷ୍ଟ  ଆରମ୍ଭ  ହେବାମାତ୍ରେ, ଏହାର  ମୂଳ  ଅର୍କ  (Q) ରୁ  ୫/୧୦  ଟୋପା  ଦିନକୁ  ୩/୪ ଥର  ସାମାନ୍ୟ  ଫୁଟା  ପାଣିରେ  ମିଳାଇ  ବ୍ୟବହାର  କରିବାରେ  ଯଥାଶୀଘ୍ର  ଫଳ  ମିଳିଥାଏ ।
ଲୋବିଲିଆ
ଛାତି  ଯେପରି  ଚାପି ହୋଇ  ଯାଇଛି  ବା  ଛାତି  ଉପରେ  କିଛି  ଓଜନିଆ  ଜିନିଷ  ଲଦା  ହୋଇ  ରହିଛି – ଏ  ଭାବ  ସହିତ  ମନେ  ହେଉଥିବ  ଯେପରି  ହୃତପିଣ୍ଡ   ବନ୍ଦ  ହୋଇଯାଇପାରେ ।
ଏହାଛଡା, ଶ୍ଵାସକଷ୍ଟ  ସହିତ  ସାରା  ଶରୀରରେ  ଛୁଞ୍ଚି  ଫୋଡିଲା  ଭଳି  ଅନୁଭବ  ହୋଇ  ପେଟଟା  ଖାଲି  ଖାଲି  ଲାଗି  ଦୁର୍ବଳ  ଲାଗିବା ଏହି  ଔଷଧର  ପରିଚାୟକ  ଲକ୍ଷଣ ।
କୌଣସି  ଚିଡିଚିଡା   ଲୋକର  ସାମାନ୍ୟ  ପେଟ  ଗଣ୍ଡଗୋଳ  ହେଲେ  ଯଦି  ଧଇଁ  ବାହାରୁଥିବ  ଓ  ବହୁତ  ବାୟୁ  ଅପସାରଣ  ହେଉଥିବ  ତାହାହେଲେ   ନକ୍ସଭୋମିକା – ୩୦୦୦  ଦ୍ଵାରା  ବେଶ୍  ଉପକାର  ମିଳେ ।
ରୋଗୀ   ଚିତ୍ କାତ୍  ହୋଇ  ହାତ  ଦୁଇଟିକୁ  ଫରଚେଇ  ଶୋଇ  ରହିଲେ  ଯଦି  ଆରାମ  ପାଉଥିବେ  ତାହାହେଲେ   ସୋରିଣାମ ।
ଶୁଖିଲା  କାଶ, ଯେପରି  ଛାତିରୁ  ବାହାରୁଛି  ଓ  ଦମ୍  ବନ୍ଦ  ହୋଇଯାଉଛି ।
ଛାତି  ଚିପିହୋଇ  ଗଲାଭଳି  ମନେ  ହେଉଥିବ ।
ନାକରୁ  ସରସର  ପାଣି  ଗଳି  କାଶ  ସାଙ୍ଗରେ   ନିବୁଜ  ଛିଙ୍କ  ହେଉଥିବ; ଘର  ଭିତରେ  କଷ୍ଟ  ବେଶି  ହେଉଥିବ  ତାହାହେଲେ  ଜଷ୍ଟିସିଆ  Q  ୫ ଟୋପାକରି  ପ୍ରତି  ଅଧଘଣ୍ଟାରେ  ଦିଅନ୍ତୁ ।
ଧଇଁ  ଏକ  ଧାତୁଗତ  ରୋଗ  ହୋଇଥିବା  ଦୃଷ୍ଟିରୁ   ସାମୟିକ  ଉପଶମକାରୀ   ଔଷଧ  ବ୍ୟବହାର  ସାଙ୍ଗକୁ  ହୋମିଓପାଥି  ମତରେ  ଧାତୁଗତ  ଚିକିତ୍ସା  କଲେ  ଅନେକ  ସମୟରେ  ଦୀର୍ଘସ୍ଥାୟୀ  ସୁଫଳ  ମିଳିଥାଏ ।
ଅନ୍ୟଥା ଗତି  ନାହିଁ ।
