ଅଶ୍ୱସ୍ତ ଗଛ ଦ୍ୱାରା ସ୍ୱାସ୍ଥ୍ୟର ହୋଇଥାଏ ଅନେକ ଲାଭ
ଅଶ୍ୱସ୍ତ ଗଛ
ପବିତ୍ର ଅଶ୍ୱସ୍ତ ଗଛକୁ ଅନନ୍ତକାଳରୁ ହିନ୍ଦୁମାନେ ପୂଜା କରିଅାସୁଛନ୍ତି ।
କିନ୍ତୁ ଧାର୍ମିକ ମାନ୍ୟତା ବ୍ୟତୀତ ଅଶ୍ୱସ୍ତ ଗଛର ଅନେକ ଔଷଧୀୟ ଗୁଣ ମଧ୍ୟ ରହିଛି ।
ଭାରତରେ ଏହି ଅଶ୍ୱସ୍ତ ଗଛକୁ ଔଷଧୀୟ ଗୁଣର ଭଣ୍ଡାର ବୋଲି ଧରାଯାଇଥାଏ ।
ଏହାର ବ୍ୟବହାରରେ ଶ୍ୱାସ, କିଡ୍‌ନୀ, କୋଷ୍ଠକାଠିନ୍ୟ, ପେଟ ବ୍ୟଥା ଆଦି ରୋଗର ଚିକିତ୍ସା କରାଯାଇଥାଏ ।
ଉପକାରିତା
ଦାନ୍ତ ବ୍ୟଥା:
ଅଶ୍ୱସ୍ତ ଗଛର ଛାଲିକୁ ବରାବର ମାତ୍ରାରେ ନେଇ ଏହାର ମିଶ୍ରଣ ପ୍ରସ୍ତୁତ କରନ୍ତୁ ।
ଏହି ମିଶ୍ରଣକୁ ଗରମପାଣିରେ ଫୁଟାଇ ସେଥିରେ କୁଳି କରିବା ଦ୍ୱାରା ଦାନ୍ତବ୍ୟଥା ଦୂର ହୋଇଥାଏ ।
ଗୋଇଠି ଫାଟ:
ଗୋଇଠି ଫଟା ପାଇଁ ଅଶ୍ୱସ୍ତ ପତ୍ରର ରସ ବା ତାର କ୍ଷୀର ଲଗାଇବା ଦ୍ୱାରା ସମସ୍ୟା ଦୂର ହୋଇଥାଏ ।
ରକ୍ତ ସଫା ହେବା :
୧-୨ ଗ୍ରାମ ଅଶ୍ୱସ୍ତ ମଞ୍ଜିର ପାଉଡରକୁ ମହୁରେ ମିଶାଇ ପ୍ରତିଦିନ ଖାଇବା ଦ୍ୱରା ରକ୍ତ ସଫା ହୋଇଥାଏ ।
ପେଟ ବ୍ୟଥା :
ଅଶ୍ୱସ୍ତ ଗଛର ୨ରୁ ୫ଟି ପତ୍ରର ପେଷ୍ଟ ପ୍ରସ୍ତୁତ କରି ତାକୁ ୫୦ ଗ୍ରାମ ଗୁଡ ସହିତ ମିଶାଇ ଦିଅନ୍ତୁ ।
ଏହି ମିଶ୍ରଣକୁ ଛୋଟ ଛୋଟ ଗୋଲି ତିଆରି କରି ଦିନରେ ୩-୪ ଥର ଖାଇବା ଦ୍ୱାରା ପେଟବ୍ୟଥାରୁ ମୁକ୍ତି ମିଳିଥାଏ ।
ଦାଦୁ ବା କୁଣ୍ଡିଆ ରୋଗ :
୫୦ ଗ୍ରାମ ଅଶ୍ୱସ୍ତ ଗଛର ଛାଲିର ପାଉଁଶ ତିଆରି କରି, ସେଥିରେ ଲେମ୍ବୁ ଓ ଘିଅ ମିଶାଇ ତାହାର ପେଷ୍ଟ ପ୍ରସ୍ତୁତ କରନ୍ତୁ ।
ଏହି ପେଷ୍ଟକୁ ପ୍ରଭାବିତ ହୋଇଥିବା ଅଂଶରେ ଲଗାଇବା ଦ୍ୱାରା ତୁରନ୍ତ ଉପଶମ ମିଳିଥାଏ ।
ଶ୍ୱାସ :
ଅଶ୍ୱସ୍ତ ଗଛର ଛାଲ ତଥା ପାଚିଲା ଫଳର ଅଲଗା ଅଲଗା ପାଉଡର ପ୍ରସ୍ତୁତ କରି, ତାହାକୁ ସମାନ ପରିମାଣରେ ମିଶାଇ ଦିଅନ୍ତୁ ।
ଏହି ମିଶ୍ରଣକୁ ଦିନରେ ୩-୪ଥର ଖାଇବା ଦ୍ୱାରା ଶ୍ୱାସ ରୋଗରୁ ମୁକ୍ତି ମିଳିଥାଏ ।
ଆଖିବ୍ୟଥା :
ଅଶ୍ୱସ୍ତ ଗଛର ପତ୍ରର କ୍ଷୀରକୁ ଆଖିରେ ଲଗାଇବା ଦ୍ୱାରା ଆଖିବ୍ୟଥା କମ ହୋଇଥାଏ ।
ଯକୃତ ରୋଗ :
୩-୪ତାଜା ଅଶ୍ୱସ୍ତ ପତ୍ରକୁ ସ୍ପଟିକ ସହିତ ମିଳାଇ ଏହାର ପାଉଡର ପ୍ରସ୍ତୁତ କରନ୍ତୁ ।
ଏହି ପାଉଡରକୁ ୨୫୦ ଗ୍ରାମ ପାଣିରେ ମିଶାଇ ମିଶ୍ରଣକୁ ଛାଣି ଦିଅନ୍ତୁ ।
ଏହାକୁ ରୋଗୀକୁ ୫ଦିନ ପର୍ୟ୍ୟନ୍ତ ଦିନରେ ଦୁଇଥର ଦିଅନ୍ତୁ ।
ଏହି ମିଶ୍ରଣ ଜଣ୍ଡିସ୍ ରୋଗରେ ମଧ୍ୟ ଲାଭଦାୟକ ।
କୋଷ୍ଠ୍ୟକାଠିନ୍ୟ :
ଅଶ୍ୱସ୍ତର ୫-୧୦ ଟି ଫଳ ପ୍ରତିଦିନ ଖାଇବା ଦ୍ୱାରା କୋଷ୍ଠକାଠିନ୍ୟରେ ଲାଭ ହୋଇଥାଏ ।
