ଅନ୍ଧାର କଣା
ଉପକ୍ରମ
ଏ  ରୋଗରେ   ଜଣେ, ଆଲୋକ  କମିଥିଲେ   ଦେଖିବାର  ଅସୁବିଧା  ଭୋଗ   କରେ ।
ତେଣୁ  ରାତିରେ  ପ୍ରାୟତଃ  ଦେଖିପାରେ  ନାହିଁ ।
ସାଧାରଣତଃ  ଗାଁ  ଗହଳିର   ଲୋକେ  ଏହା  ଭୋଗ  କରିଥା’ନ୍ତି ।
ଭିଟାମିନ  ‘A’ ଅଭାବରୁ  ଏହା  ହୋଇଥାଏ ।
ହୁଏତ   ଗର୍ଭାବସ୍ଥାରେ  ମା’ର   ଏହି  ଖାଦ୍ୟପ୍ରାଣର  ଅଭାବ  ବା  ଜନ୍ମପରେ  ଛୁଆର  ପୁଷ୍ଟିସାର   ଅଭାବ,  ଏହାର  ମୁଖ୍ୟ  କାରଣ ।
ଅନେକ  ସମୟରେ  ଅବଶ୍ୟ  ଏହାର  ପରିମାଣ  ଯଥେଷ୍ଟ  ଥିଲେ  ମଧ୍ୟ  ସେସବୁକୁ  ଉପଯୁକ୍ତ  ଭାବରେ   ପରିପୋଷଣ   ଓ  ଗ୍ରହଣ  କରିବାର  ଶକ୍ତି   ଶାରୀରିକ  ଯନ୍ତ୍ରମାନଙ୍କର  ନଥିବା  କାରଣରୁ  ମଧ୍ୟ  ଜଣକୁ  ଏହା  ଭୋଗ  କରିବାକୁ  ପଡେ ।
ସୁତରାଂ  ଏହାର  ଚିକିତ୍ସା  ସମୟରେ  ଏହି  ଖାଦ୍ୟସାରର  ଯୋଗାଣ  ତଥା   ଶରୀରରେ   ଏହାର  ଉପଯୁକ୍ତ  ବିନିଯୋଗ   ହେବା  ଦିଗକୁ  ମଧ୍ୟ  ଦୃଷ୍ଟି  ଦେବାର  କଥା ।
ଖାଦ୍ୟ  ଭିତରେ  ଶାଗ, ମାଂସ,  କଲିଜା, ଲହୁଣି, ମାଛତେଲ, ଅଣ୍ଡା   ଇତ୍ୟାଦିର   ଯଥେଷ୍ଟ  ବ୍ୟବହାର  ସହିତ  ନିମ୍ନଲିଖିତ   ଔଷଧ, ଅବସ୍ଥା  ଭେଦରେ   ବ୍ୟବହାର   କରିବାକୁ  ହେବ,  ଏ  ରୋଗ   ଆରୋଗ୍ୟ  କରିବା  ପାଇଁ ।
ଲକ୍ଷଣଗୋଧୂଳିପରେ  ଆଦୌ  ଦେଖାଯାଉନଥିବ ; ଆଖି  ଆଗରେ  ଲାଲ  ବା  ଅଗ୍ନିସ୍ଫୁଲିଙ୍ଗ  ଭଳି  ଆଲୁଅ  ଦେଖାଯାଉଥିବ ; ବତି   ଚାରିପଟେ  ନାନାରଙ୍ଗର   ଆଲୋକମାନ  ଘେରି  ରହିଲା  ଭଳି  ଜଣାପଡୁଥିବ   ତାହାହେଲେ  ବେଲାଡୋନା – ୧୦୦୦  ସପ୍ତାହକୁ  ପାନେକରି  ଖା’ନ୍ତୁ ।
ଯଦି   କେହି  ଅନ୍ଧାର   କଣା,  ସନ୍ଧ୍ୟାବେଳେ   ଆଲୁଅ  ଆଖିରେ   ପଡୁପଡୁ  ଝିଲଝିଲ୍  କରିବା  ଅନୁଭବ  କରୁଥିବେ  ଓ  ଆଖି  ଆଗରେ   କଳାକଳା  ପୋତକ  ଉଡୁଥିବା   ଭଳି  ମନେ  କରୁଥିବେ,  ପେଟରେ  ଅମ୍ଳ  ହେଉଥିବ,  ତାହାହେଲେ   ଲାଇକୋପୋଡିୟମ – ୧୦୦୦, ପନ୍ଦର  ଦିନରେ   ଥରେ   ଖାଇବା   ତାଙ୍କର  ଦରକାର ।
ଏହାର  ରୋଗୀର   ଅପରାହ୍ନ  ଚାରିଟା   ବାଜିଲେ  ହିଁ  କାମଦାମ  ସବୁବନ୍ଦ ।
କିଛି  ଦେଖିପାରେନା ।
ଭଲଥିଲେ  ହଠାତ୍  ଅନ୍ଧାରକଣା   ଆରମ୍ଭ  ହେଇ  ଯାଇଛି, ତାହାହେଲେ   ତାଙ୍କର  ସଲଫର  ଖାଇବା  ଦରକାର ।
ଅବଶ୍ୟ  ସଲଫର  ରୋଗୀ  ଖୁବ୍  ଅପରିଷ୍କାର,  ଗାଧୋଇବାକୁ   ପସନ୍ଦ   କରନ୍ତି  ନାହିଁ, ସକାଳୁ  ଉଠୁଉଠୁ  ଅତର୍ଛିଆ  ଝାଡା  ଦଉଡନ୍ତି,  ବହୁତ  ପାଣି  ପିଅନ୍ତି ଓ  ସେ  ଅନୁପାତରେ   ତାଙ୍କର  ଖାଇବା  ବହୁତ  କମ୍ ।
ଡେଙ୍ଗା ପତଳା  ଲୋକ, ଆଖି  ଆଗରେ   ଜୁଳୁଜୁଳିଆ  ପୋକ  ଉଡିଲାଭଳି   ମନେକରୁଥିବେ ; ଖୁବ୍  ଥଣ୍ଡାପାଣି, କୋଲ୍ଡ  ଡ୍ରିଙ୍କ,  ଆଇସକ୍ରିମ ଖାଇବାରେ  ଅତ୍ୟଧିକ   ଆଗ୍ରହ, ମେଘା  ଘଡଘଡି   ଚଡଚଡି   କୁ  ପ୍ରାଣଭୟ, ଏପରି  ଲୋକଙ୍କୁ  ଅନ୍ଧାରକଣା  ହୋଇଥିଲେ   ଫସଫରସ  ଉଚ୍ଚଶକ୍ତିର  ଦେବା  ଦରକାର, ପୂର୍ବ  ଔଷଧ  ମାନଙ୍କ  ଭଳି ।
ବେଲାଡୋନାର  ଲକ୍ଷଣ  ଥାଇ  ଉପଶମ ନ ହେଲେ   ଭେରାଟ୍ରମ – ଏଲକମ ଏହି  ରୋଗ   ଭଲ  କରି  ଦେଇଥାଏବୋଲି   ଡା : ଝାରଙ୍କ  ମତ ।
କେତେକ  କ୍ଷେତ୍ରରେ   ଦେଖିବେ,  ମଝିରେ  ମଝିରେ   କେବଳ ଏଭଳି  ଅସୁବିଧା  ହେଉଛି, ଲଗାତାର  ନୁହେଁ ।
କିଛିଦିନ   ହେଲା, ପୁଣି  ଆପେ  ଆପେ  ଭଲ ।
ଏଭଳି  କ୍ଷେତ୍ରରେ  ଷ୍ଟ୍ରାମୋନିୟାମ ଖୁବ୍  ଭଲ   କାମ   କରେ   ବୋଲି   ଡା: କେ : ସି: ଭଞ୍ଜ  କୁହନ୍ତି ।
ବରାବର   ବାଇଦୋଷ  ଧରି  ଅଜୀର୍ଣ୍ଣ   ଝାଡା  ଭୋଗୁଥିବ,  ଦେହ  ଦିନକୁ  ଦିନ  ଦୁର୍ବଳ  ହୋଇ   ଯାଉଥିବ,  ତାହାହେଲେ  ଚାଇନା – ୩୦ ଦିନକୁ  ଦୁଇଥର  କରି  କିଛିଦିନ  ଖାଇଲେ  ଅନ୍ଧାର  କଣା   ବେଶ୍  ଉପଶମ  ହୁଏ ।
ଅତ୍ୟଧିକ  ଶୁକ୍ରକ୍ଷୟ, ରଜଃସ୍ରାବ, ବହୁସନ୍ତାନର  ଜନନୀଙ୍କ   କ୍ଷେତ୍ରରେ  ମଧ୍ୟ  ଏହା  ଉପକାରୀ ।
ଦିନସାରା  ଆଖି  ଝିଲଝିଲ୍  କରୁଥିବ  ଓ  ରାତିହେଲେ  ସମ୍ପୂର୍ଣ୍ଣ  ଅନ୍ଧ, ପେଟ  ଦୋଷ, ପେଟମରା   ରୋଗ – ଖାଇଲେ  ଯନ୍ତ୍ରଣା  ଲାଘବ, ବଦମେଜାଜି  ହିଂସ୍ର  ଲୋକଙ୍କ  ପାଇଁ  ଏନାକାର୍ଡିୟାମ  ଅମୋଘ  ସେହିଭଳି  ଯେଉଁ  ପିଲାମାନେ, ମାଟି,  ଅଙ୍ଗାର, ଖଡି  ଖାଉଥିବେ,  ପରିସ୍ରା  ଗନ୍ଧ   ଖୁବ୍  ଯୋର  ଥିବ , ସେମାନଙ୍କୁ  ଏସିଡ ନାଇଟ୍ରିକ ଦେଲେ  ନିଶ୍ଚିତ   ଭଲ   ହେବ ।
କେତେକଙ୍କ ମତରେ  ହଠାତ୍  ଅନ୍ଧାରକଣା  ଆରମ୍ଭ  ହେଇଥିଲେ  ରାନାନକୁଲସବଲ୍ ବ ଖୁବ୍ର ଭଲ  କାମ  କରେ ।
ସେ’ଟା  ଅବଶ୍ୟ  ଠିକ୍, ମାତ୍ର  ଏଥିରେ   ଯଦି  ସାମାନ୍ୟ  ଉପଶମ   ହେବା  ପରେ  ଆଉ  ଆଗାଏ  ନାହିଁ,  ଅଥବା  କିଛି  ଫଳ  ଲାଭ  ନ ହୁଏ  ତାହାହେଲେ   ସଲଫର  ଦେବା  ବାଞ୍ଛନୀୟ ।
